Το διαμέρισμα είναι αρκετά ευρύχωρο, φωτεινό και με πολύ βολικούς χώρους. Έχει 2 κρεβαττοκάμαρες, μία με διπλό κρεβάττι και μία με μονό. Οι κρεβαττοκάμαρες έχουν μεγάλες ντουλάπες για να τοποθετήσετε τη πράγματά σας, ενώ τα κρεβάττια έχουν πολύ καλά στρώματα για ύπνο. Υπάρχουν 2 κλιματιστικά στο σπίτι που δροσίζουν πολύ αποτελεσματικά τους καλοκαιρινούς μήνες. Στο σαλόνι βρίσκεται ένας άνετος διπλός δερμάτινος καναπές και μια μεγάλη smart TV 4Κ. Η κουζίνα είναι εξοπλισμένη για να μαγειρέψει ο καθένας ό,τι επιθυμεί και με πολλούς αποθηκευτικούς χώρους στα ντουλάπια. Επίσης, διατίθεται και ασύρματο internet που είναι και αρκετά γρήγορο.
Η Άννα ήταν ευγενέστατη, είχαμε πολύ καλή επικοινωνία πριν και κατά τη διάρκεια της άφιξής μας, ενώ είχε εκφράσει και την προθυμία της να μας μεταφέρει στο διαμέρισμα από το λιμάνι ή το αεροδρόμιο, σε περίπτωση που δεν είχαμε μεταφορικό μέσο. Μας είχε αφήσει υλικά για πρωϊνό, καφέ, μέλι, φρούτα, χυμούς, σαμπουάν, αφρόλουτρα κτλ και ήταν διατεθειμένη να μας παρέχει οτιδήποτε άλλο χρειαζόμασταν.
Γενικότερα, η διαμονή μας υπήρξε εξαιρετική και η Άννα πάντοτε πρόθυμη να εξασφαλίσει οτιδήποτε μας ήταν απαραίτητο. Θα συνιστούσαμε αυτό το διαμέρισμα και ως χώρο για μελλοντικούς επισκέπτες αλλά και λόγω της ιδιοκτήτριας που είναι φιλικότατη. Σίγουρα στο μέλλον που θα ξαναβρεθούμε στα Χανιά, θα την προτιμήσουμε!